OpenLLM-France/wikimedia huggingface dataset:
# Jami Deadly

Jami Deadly, ganet Jami Edwards d'an 18 a viz Mae 1979, zo un aktourez, glamour model, kanerez, dañserez burlesque hag Horror host stadunanat. Jami zo bet desavet e Texas. Emañ o vevañ bremañ e Las Vegas, e Nevada.

## Filmlennadur

Film :
| Bloavezh | Film | Roll |
| 2006 | Vampira: The Movie | Roll he unan |
| 2007 | Devil Girl | Korollerez burlesque |
| Skinwel ||||
| Bloavezh | Titl | Roll |
| 2003–2005 | Deadly Cinema | Jami Deadly |

## Liammoù diavaez

* Jami Deadly war IMDb
# Jamie Mc Menemy

Jamie McMenemy (bet ganet e kumuniezh iwerzhonat Glasgow, Bro-Skos, e 1953) zo ur c'haner hag ur soner bouzouki.
E-kerzh e studi war an arzoù e Glasgow e krogas da seniñ gant meur a laz sonerezh hengounel a-raok mont da soner a vicher el laz brudet Battlefield Band e 1976.
E-kerzh un droiad e sonas e Breizh, hag en em stalias eno e 1979. E 1981 e enrollas ur bladenn solo kent krouiñ al laz Kornog.
Goude divodet al laz e 1987 e kemeras amzer vak betek 1993, pa zistroas d'ar sonerezh hengounel, e-unan pe evel ezel e lazoù-seniñ (Djiboudjep, Orion, Pennoù Skoulm, Taxi Mauve en o zouez) hag e strolladoùigoù gant Jean-Luc Thomas (fleüt-treuz e koad), Marc Pollier (uilleann pipes), ha sonerien all eus Kornog.
Kenlabouret en deus war enrolladennoù ar barzh ha kaner brudet kabil Lounis Aït Menguellet ha war re e vab Djaffar Aït Menguellet.
# Jamilena

Jamilena zo ur gumun eus proviñs Jaén, en Andalouzia, e Spagn. An niver annezidi zo 3 319 (2023).
# Leon VI

Leon VI Pab an Iliz katolik roman :
| Ganedigezh | Roma |
| Dilennet da bab | Mae 928 |
| Dibenn e baboni | Kerzu 928 |
| En e raok | Yann X |
| War e lerc'h | Stefan VII |
| Roll ar bibien : kronologiezh · hervez al lizherenneg ||
| kemmañ |
Leon VI a voe ar 123de pab e 928 da vare ar bornokratiezh.
| En e raok Yann X | Leon VI Pab | War e lerc'h Stefan VII |
# Leon VIII

Leon VIII Pab an Iliz katolik roman :
| Ganedigezh | Roma |
| Dilennet da bab | 6 a viz Kerzu 963 |
| Tronidigezh | 6 a viz Kerzu 963 |
| Dibenn e baboni | 1añ a viz Meurzh 965 |
| En e raok | Benead V |
| War e lerc'h | Yann XIII |
| Roll ar bibien : kronologiezh · hervez al lizherenneg ||
| kemmañ |
Leon VIII a voe ar 131vet pab eus 963 da 965. Ne oa ket beleg, met lakaet e voe da bab gant an impalaer santel Otto Iañ, goude distroadet ar pab Yann XII, ha Benead V a oa e gevezer. Ne vez ket anavezet atav evel pab.
| En e raok Benead V | Leon VIII Pab | War e lerc'h Yann XIII |
# Leon Iañ (pab)

Leon Iañ Pab an Iliz katolik roman :
| Ganedigezh | war-dro 400 Toskana, Impalaeriezh roman ar reter |
| Dilennet da bab | 29 a viz Gwengolo 440 |
| Dibenn e baboni | 10 a viz Du 461 |
| En e raok | Sikstus III |
| War e lerc'h | Hilarius |
| Roll ar bibien : kronologiezh · hervez al lizherenneg ||
| kemmañ |
Leon Iañ a voe ar 45vet pab (440-461), ha lakaet da sant, anvet ivez sant Leon Meur.
Lidet d’an 10 a viz Du.
Ganet e oa bet en Etruria (Toskana, e kreiz Italia), ha sevel a reas war Gador sant Pêr er bloaz 440. E pep stumm e klaskas derc'hel ar feiz start ha divrall ; difenn a reas gant nerzh unanded an Iliz katolik roman. Herzel a reas, e kement ha ma c'helle, ouzh argadoù ar Varbared, pe da vihanañ e viras outo d'ober re a zroug ; setu perak e veritas, gant gwir abeg, bezañ anvet "Meur". Mervel a eure er bloaz 461.
| En e raok Sikstus III | Leon Iañ Pab | War e lerc'h Hilarius (pab) |
# Leon X

Leon X Pab an Iliz katolik roman :
| Ganedigezh | 11 a viz Kerzu 1475 Firenze |
| Dilennet da bab | 11 a viz Meurzh 1513 |
| Tronidigezh | 11 a viz Ebrel 1513 |
| Dibenn e baboni | 1añ a viz Kerzu 1521 |
| En e raok | Jul II |
| War e lerc'h | Adrian VI |
| Roll ar bibien : kronologiezh · hervez al lizherenneg ||
| kemmañ |
Leon X, eus e anv tiegezh Giovanni de' Medici, ganet e Firenze e 1475, marvet e Roma e 1521, a voe 215vet pab an Iliz katolik adalek 1513 betek e varv. Mab e oa da Lorenzo il Magnifico. Evel e dad e karas an arzourien.
E-kerzh e babelezh e c'hoarvezas ar Skism gant Martin Luther e 1520.
| En e raok Jul II | Leon X Pab | War e lerc'h Adrian VI |
# Leon V

Leon V Pab an Iliz katolik roman :
| Ganedigezh | Italia |
| Dilennet da bab | Gouhere 903 |
| Dibenn e baboni | Gwengolo 903 |
| En e raok | Benead IV |
| War e lerc'h | Sergius III |
| Eneppab | Kristof |
| Roll ar bibien : kronologiezh · hervez al lizherenneg ||
| kemmañ |
Leon V a voe ar 118vet pab un toullad mizioù e 903. Bac’het e voe ha krouget gant un eneppab, Kristof.
| En e raok Benead IV | Leon V Pab | War e lerc'h Serj III |
# Leon VII

Leon VII Pab an Iliz katolik roman :
| Ganedigezh | Roma |
| Dilennet da bab | 3 a viz Genver 936 |
| Dibenn e baboni | 13 a viz Gouere 939 |
| En e raok | Yann XI |
| War e lerc'h | Stefan VIII |
| Roll ar bibien : kronologiezh · hervez al lizherenneg ||
| kemmañ |
Leon VII a voe ar 126vet pab eus 936 da 939, da vare ar bornokratiezh. Levezonet e voe gant Odon Cluny.
| En e raok Yann XI | Leon VII Pab | War e lerc'h Stefan VIII |
# Leon Iañ (impalaer)

Flavius Valerius Leo a oa impalaer roman eus ar 7 a viz C'hwevrer 457 betek an 18 a viz Genver 474, dindan anv Leon Iañ an Isaurian

## Istor

Ganet e oa war-dro 401, e Trakia, mes n'ouzer ket piv e oa e dud, a oa eus meuriad ar Vessed.
Dimezet e oa gant Aelia Verina. Div verc'h o doa bet ː Aelia Ariadnè ha Leontia.
Er bloaz 457, Flavius Valerius Leo a oa tribun, ha penn-merour tiegezh an Alan Aspar, penn hol-c'halloudek gward-bro ar Reter.
Pa oa marvet Marcianus, d'ar 26 a viz Genver 457, Aspar a lakaas Flavius Valerius Leo da sevel da augustus (= impalaer), gant asant sened Kergustentin hag arme ar Reter.
# Leon Sant Mark

Leon sant Mark (Leone di San Marco, pe Leone marciano, en italianeg) eo arouez an avielour Mark, ha hini kêr Venezia.

## Skeudennoù

* Leon askellek sant Mark war Penniliz Sant-Mark.
* Leon askellek sant Mark war Penniliz Sant-Mark.
* Skoed Venezia
* Leone Sant Mark e lein kolonenn piazza San Marco e kêr Venezia.
* Leone di San Marco, livet gant Vittore Carpaccio
* Al leon e lein kolonenn ar piazza Erbe e Verona
* Leone marciano, e Vicenza.
* Leon San Marco er Porta della Carta er Palazzo Ducale gant an Doge inginocchiato.
* Al Leone marciano e lein kolonenn ar piazza Libertà, en Udine -
* Osella (medalenn) graet e Venezi e 1703.
* Udine - Leone marciano Arco Bollani
* Leone di San Marco scalpellato dai napoleonici in sfregio alla Serenissima Repubblica di Venezia, tuttora visibile in Piazza dei Signori, e Verona
# Kastell Kalmar

Kastell Kalmar zo ur c’hastell savet e Kalmar, en arvor gevred Sveden.

## Istor

En XII$^{vet}$ kantved e voe savet un tour-difenn eno. Er c’hantved war-lerc’h e voe savet tourioù all koulz ha mogerioù d’ober ur c’hastell-kreñv, gant ar roue Magnus Ladulås. Labourioù all a voe graet diwezhatoc’h gant ar roue Gustav Vasa hag e vibien Erik XIV ha Yann III, a reas eus ar c’hastell-kreñv ur gwir balez evit rouaned, er XVI$^{vet}$ kantved.
Ur plas bras en deus ar c’hastell-se en istor Sveden. Rak ennañ e oa bet sinet, e 1397, ar feur-emglev a unane teir rouantelezh Skandinavia (Danmark, Norvegia, Sveden) dindan ur roue hepken, Erik Pomerania, niz d'ar rouanez Margaret Iañ Danmark, an hini he doa bet prientet Unaniezh Kalmar.
Labourioù adkempenn zo bet graet er c’hastell abaoe kreiz an XIX$^{vet}$ kantved. Gweladenniñ a c’haller anezhañ bremañ.

## Liammoù diavaez

a vo kavet e Wikimedia Commons.
* Lec'hienn ofisiel Kastell Kalmar (svedeg, saozneg, alamaneg)
# Kastell Harlech

Kastell Harlech zo ur c’hastell e kêr Harlech, e Gwynedd, e gwalarn Kembre.

## Istor

Savet e voe ar c’hastell-se gant Edouarzh Iañ, roue Bro-Saoz, etre 1283 ha 1290, goude e drec’h war Llywelyn ap Gruffudd. Emañ war un dorgenn, dreist Mor Iwerzhon, gant diri hag a gas eus ar c’hastell d’an aod. Evel-se e oa posupl da vagoù, e-pad ur seziz, dont betek ar c’hastell eus Iwerzhon. Skoazell a voe degaset evel-se e-pad seziz ar c’hastell gant Madog ap Llywelyn e 1294–1295.
Meur a wech e voe lakaet seziz war ar c’hastell-se. E deroù ar XV$^{vet}$ kantved e voe gronnet kastell Harlech gant soudarded Owain Glyndŵr. Ha pa gouezhas ar c’hastell etre o c’hrabanoù e voe bodet parlamant Kembre eno, e 1404. Met pevar bloaz war-lerc’h e oa bet adaloubet gant ar Saozon renet gant ar Priñs Herri Venoe (deut da vezañ Herri V, roue Bro-Saoz).
E-pad Brezel an Div Rozenn, en eil hanterenn ar XV$^{vet}$ kantved, e oa ar c’hastell e dalc'h Kembreiz a-du gant Tiegezh Lancaster. En o fenn e oa Dafydd ap Ieuan a dalas ouzh an enebourien e-pad eizh vloaz, an hirañ seziz anavezet en istor Breizh-Veur, tra ma oa Tiegezh Lancaster, e Bro-Saoz, o koll tachenn dirak Tiegezh York, a oa a-du gant ar roue. Ar ganaouenn Rhyfelgyrch Gwŷr Harlech (Men of Harlech e saozneg) a gont ar seziz-se.

## Mabinogi

E danevelloù ar Mabinogi e oa Bendigeidfran hag e c'hoar Branwen o chom e kastell Harlech. E-kichen ar c’hastell e c’haller gwelet un delwenn anvet "Y Ddau Frenin", gant Ivor Roberts-Jones, hag a daolenn Bendigeidfran o tougen korf e niz, Gwern.

## Liammoù diavaez

a vo kavet e Wikimedia Commons.
* (cy) (en) Cadw - Castell Harlech
# Kastell Hohenzollern

Kastell Hohenzollern (Burg Hohenzollern en alamaneg) zo ur c'hastell alaman, war-dro 50 km diouzh kêr Stuttgart, e Baden-Württemberg. Sellet a reer outañ evel kavell an Tiegezh Hohenzollern, a gaver meneg anezhañ adalek an XI$^{vet}$ kantved hag a roas duged ha roueed da Brusia ha, diwezhatoc’h, impalaerien da Alamagn.
Pa voe rannet an tiegezh Hohenzollern e daou skourr er Grennamzer, ur skourr katolik e Swabia hag ur skourr protestant e Frankonia, e chomas ar c’hastell e dalc’h skourr Swabia. Ren a rejont war korn-bro Hechingen betek ma’z eas an tiegezh da get e 1869.
Emañ ar c'hastell e krec'h un dorgenn 855 metr uhelder, e-kichen Hechingen, ur gêrig e-harz Alpoù Swabia. Kroget e voe da sevel ur c’hastell eno e deroù an XI$^{vet}$ kantved.
Distrujet e voe ar c’hastell kentañ-se e 1423, goude 10 miz seziz gant nerzhioù kêrioù dieub Swabia. Un eil kastell, brasoc’h ha kreñvoc’h, a voe savet etre 1454 ha 1461 hag ennañ e voe kavet repu gant ar re Hohenzollern gatolik e-pad ar mareoù brezel, evel ar Brezel Tregont Vloaz. E dibenn an XVIII$^{vet}$ kantved e oa bet kollet talvoudegezh gant ar c’hastell evit en em zifenn. Setu ma kouezhas en e boull, tamm-ha-tamm, ken ma voe distrujet lod eus ar savadurioù. Eus savadurioù ar Grennamzer ne chom nemet ar chapel hiziv.
Un trede kastell, avat, a voe savet evit roue Prusia, Friedrich Wilhelm IV, etre 1846 ha 1867. Renet e voe al labourioù gant an tisavour Friedrich August Stüler, a gemeras skouer war ar stil nevez-c’hotek en e vog e Bro-Saoz ha war kestell gall traoñienn al Liger. Met ne voe echuet al labourioù nemet e 1867, goude marv Friedrich Wilhelm IV. Goude se ne voe den ebet eus an tiegezh Hohenzollern oc’h ober e annez da vat er c’hastell ; implijet e veze evit degemer tud hepken pe evel ul lec’h da zerc’hel koun eus Friedrich Wilhelm IV. E 1945 e teuas da vezañ lec’h-annez priñs diwezhañ an tiegezh, Friedrich Wilhelm Victor August Ernst Prusia, betek e varv e 1951. Eno eo bet douaret, gant e wreg, ar briñsez Cecilie Mecklenburg-Schwerin.
Bremañ e c’haller gweladenniñ ar c’hastell hag e-leizh a douristed a zeu di.

## Notennoù

* ↑ Herbert Gers. Hohenzollern Castle. 5th ed. Hechingen: Administration of Hohenzollern Castle, 1984.

## Liammoù diavaez

a vo kavet e Wikimedia Commons.
* Lec’hienn ofisiel
# Kastell Hunedoara

Kastell Hunedoara, anvet ivez Kastell Corvin (Castelul Hunedoarei pe Castelul Corvinilor e roumaneg, Vajdahunyadi vár en hungareg) zo ur c'hastell e Roumania, unan eus ar re vrasañ en Europa. Emañ e Hunedoara, e mervent Transilvania.
Savet e voe ar c'hastell kentañ e dibenn ar XIV$^{vet}$ kantved pe e deroù an XV$^{vet}$ kantved. Ur c'hastell-kreñv e oa ar c'hastell kentañ-se, dezhañ mogerioù tev. Er XV$^{vet}$ kantved e voe degaset kemmoù dezhañ gant e aotrou, Iancu Hunedoara (pe Hunyadi János). A-hed ar c'hantvedoù e voe lec'h-annez priñsed Transilvania, en o zouez Mathias Corvin, Gabriel Bethlen pe c'hoazh Mihály Apafi Iañ. Brasaet e voe ar c'hastell gant an holl dud-se, er XV$^{vet}$, XVI$^{vet}$ ha XVII$^{vet}$ kantved. Labourioù adkempenn a voe graet en XIX$^{vet}$ kantved.
Freskennoù kozh a gaver er c'hastell. Er porzh diabarzh ez eus ur feunteun : hervez ar richenn e oa bet kleuzet gant prizonidi durk e-pad pemzek vloaz, betek kavout dour.
a vo kavet e Wikimedia Commons.
# Kastell Heidelberg

Kastell Heidelberg zo brudetañ savadur kêr Heidelberg hag unan eus brudetañ rivinoù Alamagn.
Emañ dismantroù ar c'hastell war un dorgenn dreist ar gêr gozh ha dreist ar stêr Neckar. Distrujet e voe e-kerzh Brezel an Nav Bloaz, gant soudarded ar roue gall Loeiz XIV, e 1693. A-raok e oa bet lec'h-annez priñsed Pfalz. Goude an distruj-se e voe adkempennet, met un tammig hepken.

## Touristerezh

Labourioù kempenn a voe graet dindan ren Leopold Iañ von Baden e deroù an XIX$^{vet}$ kantved. Abaoe e teu kalz touristed da welet an dismantroù-se, dreist-holl abaoe 1840, pa erruas an hent-houarn e Heidelberg. Diwar neuze e oa liammet ouzh kêrioù all Alamagn.
Mark Twain ha Victor Hugo a dremenas eno hag a skrivas diwar-benn ar c'hastell.
Gweladenniñ anezhañ a c'haller bremañ, koulz hag al liorzhoù a zo ouzh tor an dorgenn.

## Liammoù diavaez

a vo kavet e Wikimedia Commons.
* Schloss Heidelberg, e meur a yezh
# Kastell Hohenschwangau

Kastell Hohenschwangau (Schloss Hohenschwangau en alamaneg) zo ur c’hastell eus Bavaria a voe unan eus lec’hioù-annez ar roue Loeiz II hag a voe savet gant e dad, ar roue Masimilian II Bavaria. Emañ e kêriadenn Schwangau, e-kichen kêr Füssen, e mervent Bavaria, nepell diouzh harzoù Aostria.
Savet e voe kastell Hohenschwangau el lec’h ma oa gwechall kastell Schwanstein, ur c’hastell-kreñv eus an XII$^{vet}$ kantved. Cheñch perc’henn a reas ar c’hastell meur a wech a-hed ar c’hantvedoù. E deroù an XIX$^{vet}$ kantved e oa o kouezhañ en e boull.
E 1832 e voe prenet gant ar priñs Masimilian, danvez-roue Bavaria. Adsavet e voe ur c’hastell, er c’hiz nevezc’hotek, dindan renerezh an tisavour ha livour Domenico Quaglio.
Dont a reas ar c’hastell, anvet Hohenschwangau hiviziken, da vezañ annez hañv Masimilian hag e wreg Marie Friederike Prusia, gant o bugale Ludwig (a zeuas da vezañ ar roue Loeiz II) hag Otto (Otto Iañ Bavaria). Goude marv ar roue Masimilian e 1864 e chomas e wreg Marie da vevañ er c’hastell betek he marv. Ludwig a dremenas kalz a amzer eno ivez, e-pad e yaouankiz ha goude 1869, d’ar mare ma oa o sevel e gastell dezhañ, Neuschwanstein, nepell diouzh Hohenschwangau. Er familh e chomas kastell Hohenschwangau goude-se. Gant breur-kaer Marie, ar priñs Luitpold, e voe staliet an tredan er savadur, e 1905. Goude dibenn ar Brezel-bed Kentañ hag embannidigezh Republik Weimar e voe lezet familh kozh rouaned Bavaria da chom er c’hastell : ar priñs Adalbert en em dennas ennañ e-pad an Eil Brezel-bed, da skouer, pa oa bet kaset kuit eus an arme.
Bremañ eo perc’hennet ar c’hastell gant ar « Wittelsbacher Ausgleichsfonds » (Font digoll an tiegezh Wittelsbach) ha gweladenniñ a c’haller anezhañ.

## Liammoù diavaez

* Skeudennoù eus kestell Bavaria
* Lec’hienn ofisiel (en alamaneg ha saozneg)
* Haus Bayern - Wittelsbacher Ausgleichsfonds (en alamaneg)
a vo kavet e Wikimedia Commons.
# Kastell Hoensbroek

Kastell Hoensbroek (Kasteel Hoensbroek e nederlandeg, pe Gebrookhoes) zo unan eus kestell brasañ an Izelvroioù. Emañ e Hoensbroek, ur gêr eus proviñs Limburg.
Eus 1360 pe war-dro eo al lodennoù koshañ eus ar c'hastell, evel an tour ront. En amzer-se e voe savet gant Herman Hoen, met ur savadur all a oa war al lec'h diagent, ur voudenn-gastell savet war-dro 1225. En ul lec'h kreiz e Dugelezh Brabant e oa ar c'hastell, war hentoù a bouez evit ar c'henwerzh, etre Maastricht, Aachen ha Köln, ha kresket e voe meur a wech, betek dont da vezañ ar c'hreñvlec'h brasañ etre ar Roen hag ar Maas. Kontañ a reer 67 sal disheñvel ennañ.
# Kastell Hohenwerfen

Kastell Hohenwerfen zo ur c’hastell bras eus ar Grennamzer pintet war ur roc’h e menez Hochkönig, a-us kêr Werfen en Aostria. Eus an XI$^{vet}$ kantved eo ar savadur.

## Istor

Savet e voe ar c’hastell kentañ etre 1075 ha 1078 e-pad an Tabut etre ar bibien hag an impalaerien santel, war urzh an arc'heskob Gebhard von Salzburg. Gebhard a oa a-du gant ar pab Gregor VII. Tri c’hastell bras a oa evit difenn arc’heskopti Salzburg diouzh armeoù an impalaer Herri IV : hini Hohenwerfen, hini Hohensalzburg e Salzburg ha kastell Petersberg e Friesach.
Skarzhet e voe an arc'heskob Gebhard e 1077 e ne c’hallas ket distreiñ da Salzburg a-raok 1086, ha mervel a reas e kastell Hohenwerfen daou vloaz diwezhatoc’h.

## Filmoù

Meur a film zo bet troet e kastell Hohenwerfen. En o zouez emañ :
* Where eagles dare (1968)
* Just Married (2003)
* The 10th Kingdom (2000)
* Frankensteins Tante (1987)
* The Man in the High Castle (2015)

## Liammoù diavaez

a vo kavet e Wikimedia Commons.
* Salzburg-Burgen: Burg Hohenwerfen (de) (en) (it)

## Notennoù

* ↑ HOHENWERFEN FORTRESS - FESTUNG HOHENWERFEN, visit-salzburg.net
* ↑ THE HOHENWERFEN CASTLE FUNICULAR, gondolaproject.com
# Héron

Héron :
| Banniel | |
| Skoed-Ardamez | |
| Lec’hiadur Héron en Arondisamant Huy hag e Proviñs Liège | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Liège |
| Arondisamant | Huy |
| ins | 61028 |
| Kumunioù-Kod post | 4217 4217 4217 4218 |
| Kumunioù strollet | Héron Lavoir Waret-l'Évêque Couthuin |
| Kod pellgomz | 085 |
| Maer | Éric Hautphenne (Strollad Sokialour) |
| Gorread | 38,32 km² |
| Hed | 05° 05' .." Reter |
| Led | 50° 33' .." Norzh |
| Uhelder | .. m |
| Poblañs hep kontoù doubl | 4 530 (01.01.2007) |
| Stankter | 118 a./km² |
| Lec'hienn | www.heron.be |
Héron (e walloneg:Héron) a zo ur gumun eus Belgia e Proviñs Liège.
a vo kavet e Wikimedia Commons.
# Hérouville-Saint-Clair

Hérouville-Saint-Clair :
| Leurgêr ar feuteun ||
| Bro | Normandi |
| Melestradurezh ||
| Stad | Frañs |
| Rannvro | Normandi |
| Departamant | Departamant |
| Arondisamant | Caen |
| Kanton | Hérouville-Saint-Clair (pennlec'h) |
| Kod kumun | 14327 |
| Kod post | 14200 |
| Maer Amzer gefridi | Rodolphe Thomas 2014-2020 |
| Etrekumuniezh | Kumuniezh tolpad-kêrioù Caen la Mer |
| Lec'hienn web | Hérouville-Saint-Clair |
| Poblañsouriezh ||
| Poblañs | 22 150 ann. (2020) |
| Stankter | 2 082 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 56 m bihanañ 1 m — brasañ 70 m |
| Gorread | 10,64 km² |
| kemmañ |
Hérouville-Saint-Clair a zo ur gumun eus departamant Calvados e Bro-C'hall. Pennlec'h Kanton Caen-5 eo.

## Istor
### XX$^{vet}$ kantved

Eil brezel-bed, 1944-1945: mervel a reas ugent den nann soudard e Hérouville abalamour d'ar brezel, seizh anezhe, bugale e oant holl, a voe lazhet pa darzhas ur vombezenn d'ar 1 a viz Kerzu 1945.

## Monumantoù ha traoù heverk

* Iliz katolik Saint Clair, er vourc'h.
* Iliz katolik Sant Fransez.
* Chapel ar Petit Lourdes.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | → bremañ | Rodolphe Thomas | MoDem | |
| N'eo ket anavezet c'hoazh an holl fedoù. |||||

## Gevelliñ

* Agnam-Goly (Senegal) abaoe 1986
* Garbsen (Alamagn) abaoe 1966
* Tikhvine (Rusia) abaoe 1991
* Ahfir (Maroko) abaoe 2009

## Liammoù diavaez

a vo kavet e Wikimedia Commons.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Mémorial des victimes civiles en Normandie
* ↑ Mémorial GenWeb
* ↑ Clochers de France
* ↑ Clochers de France
* ↑ Clochers de France
# Hólar

Hólar zo ur gêrig vihan eus Island e kumun Skagafjörður, e rannvro Norðurland vestra.
E Hólar e voe un eskopti, etre 1106 ha 1801, an eil krouet er vro goude hini Skálholt, gant an eskob Jón Ögmundsson. Gwechall e oa, neuze, unan eus kreizennoù an deskadurezh en Island hag ul lec'h a bouez. Unan eus lec'hioù kreñv diwezhañ ar gatoligiezh e voe er vro da vare an Disivoud protestant.
Hiziv ez eus ur skol uhel ma c'haller ober studioù war an touristerezh, an desevel kezeg hag an dourc'hounezerezh.
a vo kavet e Wikimedia Commons.
# Hône

Hône zo ur gumun italian, e rannvro emren Traoñienn Aosta.
# Hézecques

Kumunioù Frañs :
| Anv | Hézecques |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Montreuil-sur-Mer |
| Etrekumuniezh | Communauté de communes du Canton de Fruges et environs |
| Kanton | Fruges |
| Kod INSEE | 62453 |
| Kod post | 62310 |
| Maer | Bernard Duquenne |
| Amzer-gefridi | 2008-2014 |
| Gorread | 4,93 km² |
| Led | 50° 31' 56" Norzh |
| Hed | 02° 10' 51" Reter |
| Uhelder kreiz | 84 m |
| Uhelder bihanañ | 75 m |
| Uhelder brasañ | 186 m |
| Poblañs hep kontoù doubl | 120 (2007) |
| Stankter | 24 a./km² |
| Lec'hienn ar gumun | |
Hézecques a zo ur gumun eus departamant Pas-de-Calais (Bro-C'hall).

## Monumantoù ha traoù heverk

* Iliz katolik Sant Pêr.

## Dave ha notennoù

* ↑ Clochers de France
* ↑ Cassini hag EBSSA
# Hêrezh

    Evit implijoù all, gwelet Hêrezh (disheñvelout).
An hêrezh (liester : hêrezhioù)a zo ar pezh (madoù pe voneiz peurvuiañ) a zo treuzkaset eus un den d'un all goude marv an hini kentañ hag e tachenn ar Gwir emañ ar meizad pa 'z eus reolennoù gwir da heuliañ evit ma vo anavezet m'eo aet ar berc'henniezh d'an hêred, da lavaret eo an hini pe ar re a zo da lakaat da berc'henn(ed)à nevez. An holl draoù treuzkaset a vez anvet ar glad. Ur ster ledanoc'h ha difetis a zo pa vez kaoz eus ar pezh a zo bet treuskaset gant remziadoù kozh da remziadoù nevez. Dindan ar ster-se e c'heller menegiñ eo pep familh, pep strollad tud, pep kevredigezh denel hêr d'o araokidi.

## Sellet ivez

* enebarzh
* gerz
* glad
* gwir an henaour
* hêrelezh
* pennhêr
* perc'henniezh
# Híjar

Híjar zo ur gumun eus proviñs Teruel, en Aragon, e Spagn. An niver annezidi zo 1 797 (2023).
# Hérmedes de Cerrato

Hérmedes de Cerrato zo ur gumun e Spagn, e proviñs Palencia.
# Hérouvillette

Hérouvillette :
| Ar poull-kannañ ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Lisieux |
| Kanton | Cabourg |
| Kod kumun | 14328 |
| Kod post | 14850 |
| Maer Amzer gefridi | Laurent Adam 2014-2020 |
| Etrekumuniezh | Normandie-Cabourg-Pays d'Auge |
| Lec'hienn web | https://www.herouvillette.fr |
| Poblañsouriezh ||
| Poblañs | 1 349 ann. (2020) |
| Stankter | 337 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 2 m — brasañ 66 m |
| Gorread | 4 km² |
| kemmañ |
Hérouvillette a zo ur gumun eus departamant Calvados e Bro-C'hall.

## Istor
### XX$^{vet}$ kantved

* Eil brezel-bed, 1944: dieubet e voe ar gumun gant ar 6th Airborne Division eus lu ar Rouantelezh-Unanet d'ar 6 a viz Even 1944; mervel a reas pemp den nann soudard e Hérouvillette abalamour d'ar brezel e mizioù Even ha Gouere e-pad Dilestradeg Normandi, pevar anezhe abalamour d'ar bombezadegoù, an hini all a voe lazhet gant ur soudard alaman.

## Monumantoù ha traoù heverk

* Iliz katolik Ginivelezh an Itron-Varia,.

### Bezioù ar C'hommonwealth e bered nevez ar gumun: Hérouvillette New Communal Cemetery

| Bro | Niver a soudarded |
| Rouantelezh-Unanet | 27 |
| Hollad | 27 |
Marvet e oant e miz Even 1944 e-pad Dilestradeg Normandi pe en Emgann Normandi un nebeud deizioù war-lerc'h, e-pad an Eil brezel-bed. Implijet e voe ar vered gant The Parachute Regiment, A.A.C., ar Rejimant Oxford and Bucks Light Infantry hag ar Royal Army Service Corps

## Emdroadur ar boblañs 1962-2008

Niver a annezidi

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Normandie 44 - la Mémoire
* ↑ Mémorial des victimes civiles en Normandie
* ↑ Clochers de France
* ↑ Commonwealth War Graves Commission
* ↑ In Memories
# Hêrezh (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.